CELEX: C2007/247/07
Language: da
Date: 2007-10-20 00:00:00
Title: Sag C-336/07: Anmodning om præjudiciel afgørelse indgivet af Verwaltungsgericht Hannover (Tyskland) den 19. juli 2007 — Kabel Deutschland Vertrieb und Service GmbH & Co. KG mod Niedersächsische Landesmedienanstalt für privaten Rundfunk

20.10.2007   
            
            
               DA
            
            
               Den Europæiske Unions Tidende
            
            
               C 247/5
            
         Anmodning om præjudiciel afgørelse indgivet af Verwaltungsgericht Hannover (Tyskland) den 19. juli 2007 — Kabel Deutschland Vertrieb und Service GmbH & Co. KG mod Niedersächsische Landesmedienanstalt für privaten Rundfunk
   (Sag C-336/07)
   (2007/C 247/07)
   Processprog: tysk
   Den forelæggende ret
   Verwaltungsgericht Hannover
   Parter i hovedsagen
   
      Sagsøger: Kabel Deutschland Vertrieb und Service GmbH & Co. KG
   
      Sagsøgt: Niedersächsische Landesmedienanstalt für privaten Rundfunk
   Præjudicielle spørgsmål
   
               1)
            
            
               Er en bestemmelse som § 37, stk. 1, i medieloven for Niedersachsen forenelig med artikel 31, stk. 1, i forsyningspligtdirektivet 2002/22/EF, når en kabelnetudbyder bliver tvunget til på over halvdelen af de faste analogt anvendelige kanaler i sine net at give adgang for programmer, der — ganske vist ikke dækkende for hele Land Niedersachsen — allerede er udsendt via det jordbaserede DVB-T-Standard?
            
         
               2)
            
            
               Er en bestemmelse som § 37, stk. 1, i medieloven for Niedersachsen forenelig med artikel 31, stk. 1, i forsyningspligtdirektivet 2002/22/EF, når en kabelnetudbyder bliver tvunget til også at give adgang for fjernsynsprogrammer i sine analoge kabelnet til de dele af Land Niedersachsen, hvor slutbrugeren af kablet i hvert fald ved hjælp af en jordbaseret antenne og en dekoder også vil være i stand til at modtage de samme fjernsynsprogrammer via det jordbaserede DVB-T-Standard?
            
         
               3)
            
            
               Skal »tv-tjenester« som udtrykket er anvendt i artikel 31, stk. 1, i forsyningspligtdirektivet 2002/22/EF forstås som også omfattende en udbyder af medietjenester respektive telemedier, f.eks. teleshopping?
            
         
               4)
            
            
               Er en bestemmelse som § 37, stk. 1, i i medieloven for Niedersachsen forenelig med artikel 31, stk. 1, i forsyningspligtdirektivet 2002/22/EF, når de kompetente nationale myndigheder i tilfælde af mangel på kanaler må fastlægge en rækkefølge for ansøgere, der medfører en fuld belægning af de kanaler, som kabelnetudbyderen har til rådighed?